Κανονισμός (ΕΟΚ) αριθ. 3600/90 της Επιτροπής

της 13ης Δεκεμβρίου 1990

για την επανόρθωση των ζημιών, που προκλήθηκαν από την παύση της αλιείας μπακαλιάρου που πραγματοποιήθηκε κατά το 1989 από τα σκάφη υπό σημαία κράτους μέλους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων [1], όπως τροποποιήθηκε από τον κανονισμό (ΕΟΚ) αριθ. 3483/88 [2], και ιδίως το άρθρο 11 παράγραφος 4 τρίτο εδάφιο,

Εκτιμώντας:

ότι η αλιεία μπακαλιάρου στα ύδατα των διαιρέσεων CIEM I, II (νορβηγικά ύδατα βορείως των 62° Β) που πραγματοποιείτο το 1989 από τα σκάφη υπό σημαία κράτους μέλους ή από σκάφη νηολογημένα σε ένα κράτος μέλος έπαυσε με τον κανονισμό (ΕΟΚ) αριθ. 386G/89 της Επιτροπής [3]· ότι, τη στιγμή της παύσης της αλιείας αυτής, ορισμένα κράτη μέλη δεν είχαν ακόμη εξαντλήσει την ποσόστωσή τους και η ζημία που υπέστησαν τα εν λόγω κράτη μέλη δεν επανορθώθηκε εξ ολοκλήρου μέσω μιάς ανταλλαγής ποσόστωσης ή με οποιοδήποτε άλλο μέτρο·

ότι, σύμφωνα με τον κανονισμό (ΕΟΚ) αριθ. 493/87 της Επιτροπής της 18ης Φεβρουαρίου 1987 για τη θέσπιση λεπτομερών κανόνων για την επανόρθωση των ζημιών που προκαλούνται από την παύση ορισμένων αλιευτικών δραστηριοτήτων [4], είναι αναγκαίο να καθοριστούν, βάσει των αριθμητικών δεδομένων και άλλων πληροφοριών που διαθέτει η Επιτροπή:

α) τα κράτη μέλη που υπέστησαν ζημία, η οποία δεν έχει εξ ολοκλήρου επανορθωθεί με την ανταλλαγή ποσοστώσεων ή με οποιοδήποτε άλλο μέτρο λόγω της παύσης της αλιευτικής αυτής δραστηριότητας και η έκταση της ζημίας·

β) τα κράτη μέλη που υπεραλίευσαν την ποσόστωσή τους και το ποσοστό της υπεραλίευσης·

γ) οι ποσότητες που πρέπει να αφαιρεθούν από τις ποσοστώσεις των κρατών μελών που υπεραλίευσαν·

δ) οι συμπληρώσεις που πρέπει να γίνουν στις ποσοστώσεις των κρατών μελών που υπέστησαν ζημία·

ε) η ή οι ημερομηνίες, στις οποίες αρχίζουν να ισχύουν οι εν λόγω αυξήσεις και μειώσεις·

ότι η Επιτροπή Διαχείρισης Αλιευτικών δεν εξέδωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα αναφέρονται:

α) τα κράτη μέλη που υπέστησαν ζημία λόγω της παύσης της αλιείας μπακαλιάρου στα ύδατα των διαιρέσεων CIEM I, II (νορβηγικά ύδατα βορείως των 62° Β) που πραγματοποιήθηκε το 1989 και η έκταση της ζημίας·

β) τα κράτη μέλη που υπεραλίευσαν την ποσόστωση μπακαλιάρου στα ύδατα των διαιρέσεων CIEM (νορβηγικά ύδατα βορείως των 62° Β) για το 1989 και το ποσοστό της υπεραλίευσης·

γ) οι συμπληρώσεις που πρέπει να πραγματοποιηθούν στις ποσοστώσεις των κρατών μελών που αναφέρονται στο στοιχείο α), οι ποσότητες που πρέπει να αφαιρεθούν από τις ποσοστώσεις των κρατών μελών που αναφέρονται στο στοιχείο β) και οι ημερομηνίες στις οποίες αρχίζουν να ισχύουν οι ανωτέρω αυξήσεις και μειώσεις.

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Δεκεμβρίου 1990.

Για την Επιτροπή

Manuel Marín

Αντιπρόεδρος

[1] ΕΕ αριθ. L 207 της 29. 7. 1987, σ. 1.

[2] ΕΕ αριθ. L 306 της 11. 11. 1988, σ. 2.

[3] ΕΕ αριθ. L 374 της 22. 12. 1989, σ. 41.

[4] ΕΕ αριθ. L 50 της 19. 2. 1987, σ. 13.

--------------------------------------------------

ΠΑΡΑΡΤΗΜΑ

Ζημιωθέντα κράτη μέλη | Ύψος της ζημίας | Υπεραλιεύοντα κράτη μέλη | Ποσοστό υπεραλίευσης | Αυξήσεις της ποσόστωσης 1991 | Μειώσεις της ποσόστωσης 1991 | Ημερομηνία θέσης σε ισχύ |

Γερμανία | 284 τόνοι μπακαλιάρου | — | — | 131 τόνοι μπακαλιάρου CIEM I, II (νορβηγικά ύδατα) | — | 1. 1. 1991 |

61 τόνοι μπακαλιάρου CIEM II b | | 1. 1. 1991 |

— | — | Γαλλία | 171 τόνοι μπακαλιάρου | — | 131 τόνοι μπακαλιάρου CIEM I, II (νορβηγικά ύδατα) | 1. 1. 1991 |

— | — | Πορτογαλία | 80 τόνοι μπακαλιάρου | — | 61 τόνοι μπακαλιάρου CIEM II b | 1. 1. 1991 |

--------------------------------------------------